OpenLLM-France/wikimedia huggingface dataset:
# Cinerària

* Aquest article tracta sobre l'espècie. Si cerqueu el gènere, vegeu «Cineraria».
La cinerària (coneguda pels noms binomials Senecio cineraria DC., Senecio bicolor subsp. cineraria (Willd.) Tod. o Jacobaea maritima) és una espècie de planta Magnoliophyta del gènere Jacobaea -recentment catalogada per estudis filogenètics dins d'aquest tàxon de la família de les asteràcies-, que habita a la regió mediterrània. A la península Ibèrica es distribueix arreu de la conca mediterrània, tot i que ha estat naturalitzada en zones de costa rocoses de l'illa d'Eivissa, Mallorca i Menorca.
És una planta perenne que pot assolir el metre d'alçada, ramificada des de la base, amb un indument densament blanc amb pèls suaus. Les fulles són alternes, lobulades amb lòbuls també dividits; aquests són blanquinosos pel revers i verds per l'anvers glabre, mostrant un fort contrast entre els dos costats. El seu aspecte general és de color gris platejat. Té el fullatge molt retallat. Floreix a finals de primavera i principis d'estiu a ple sol, amb flors de color groc intens, agrupades en ramells, que produeixen gran quantitat de nèctar que atreu nombrosos insectes nectarífers, sobretot abelles, papallones i altres lepidòpters. Tota la planta és verinosa per ingestió. S'utilitza en jardineria, sobretot per les seves atractives fulles platejades i pel seu port no gaire alt, que combina amb altres plantes. Presenta nombrosos híbrids cultivars. Es propaga per llavors i per esqueixos. Les llavors són aquenis cilíndrics.

## Referències

* 1 2 Pelser, Pieter B.; Barbara Gravendeel and Ruud van der Meijden «Tackling speciose genera: species composition and phylogenetic position of Senecio sect. Jacobaea (Asteraceae) based onplastid and nrDNA sequences». American Journal of Botany. Botanical Society of America, 89, 2002, pàg. 929-939.
* ↑ Natural Resources Conservation Service (NRCS). «PLANTS Profile, Senecio cineraria DC.». The PLANTS Database. United States Department of Agriculture.
* ↑ Germplasm Resources Information Network (GRIN). «Taxon: Jacobaea maritima (L.) Pelser & Meijden». Taxonomy for Plants. United States Department of Agriculture, 04-05-2007. Arxivat de l'original el 2012-03-07.
* ↑ Botanic Garden and Botanical Museum Berlin-Dahlem. «Details for: Jacobaea maritima». Euro+Med PlantBase. Freie Universität Berlin.
* ↑ «cinerari». Diccionari de la llengua catalana de l'IEC. Institut d'Estudis Catalans.
* ↑ Interactive Flora of NW Europe: Senecio cineraria Arxivat 2012-04-02 a Wayback Machine.
* ↑ Blamey, M. & Grey-Wilson, C. (1989). Flora of Britain and Northern Europe. ISBN 0-340-40170-2
* ↑ Huxley, A., ed. (1992). New RHS Dictionary of Gardening. Macmillan ISBN 0-333-47494-5

## Enllaços externs

* «PlantFiles: Dusty Miller, Silver Ragwort - Jacobaea maritima» (en anglès). Dave's Garden. [Consulta: 20 març 2014].
* http://herbarivirtual.uib.es/cas/especie/4925.html.
# Lanvallay

Lanvallay (en bretó Lanvalae) és un municipi francès, situat a la regió de Bretanya, al departament de Costes del Nord. L'any 1999 tenia 3.199 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.950 | 2.274 | 2.901 | 3.307 | 3.310 | 3.199 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Jean-Yves Delarocheaulion | |

## Agermanaments

* Wangenbourg-Engenthal, 1990
# Lanvellec

Lanvellec (en bretó Lanvaeleg) és un municipi francès, situat a la regió de Bretanya, al departament de Costes del Nord. L'any 1999 tenia 1.414 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 610 | 649 | 582 | 590 | 594 | 537 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | François Prigent | |
# Libertyville (Alabama)

Libertyville és una població dels Estats Units a l'estat d'Alabama. Segons el cens del 2000 tenia 106 habitants.

## Demografia

Segons el cens del 2000, Libertyville tenia 106 habitants, 48 habitatges, i 32 famílies. La densitat de població era de 78,7 habitants/km².
Dels 48 habitatges en un 25% hi vivien nens de menys de 18 anys, en un 54,2% hi vivien parelles casades, en un 12,5% dones solteres, i en un 33,3% no eren unitats familiars. En el 27,1% dels habitatges hi vivien persones soles el 16,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,21 i el nombre mitjà de persones que vivien en cada família era de 2,72.
Per edats la població es repartia de la següent manera: un 17,9% tenia menys de 18 anys, un 11,3% entre 18 i 24, un 27,4% entre 25 i 44, un 26,4% de 45 a 60 i un 17% 65 anys o més.
L'edat mediana era de 41 anys. Per cada 100 dones hi havia 96,3 homes. Per cada 100 dones de 18 o més anys hi havia 81,3 homes.
La renda mediana per habitatge era de 19.750 $ i la renda mediana per família de 37.500 $. Els homes tenien una renda mediana de 17.917 $ mentre que les dones 19.250 $. La renda per capita de la població era de 26.427 $. Aproximadament el 16,7% de les famílies i el 20,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
# Libertà Emiliana

Libertà Emiliana-Nazione Emilia és un partit polític italià de caràcter nacionalista emilià, que forma part de l'Aliança Lliure Europea resultat de la fusió de Libertà Emiliana i Nazione Emilia l'any 1999.

## Història

Nazione Emilia neix el 1994 quan un grup de membres de la Lega Nord decideix deixar el partit i començar-ne un altre a Bolonya que defensi l'autogovern de l'Emília, així com la seva cultura i la seva llengua. El partit es presentà a diverses eleccions locals.
Libertà Emiliana, per la seva banda, començà el desembre de 1998, en aquest cas també per una escissió de la Lega Nord, alguns membres de la qual creien en la necessitat de la creació d'una nova força política que defensés l'Emília. L'abril del 1999 el partit comença a introduir-se a l'Aliança Lliure Europea (ALE), i el juny del mateix any es presenta a les eleccions europees juntament amb el Partito Sardo d'Azione així com a diverses eleccions locals amb resultats de fins al 30% dels vots a Toân. El juliol de 1999 ambdós partits s'uneixen en confederació. L'octubre del mateix any, el partit va treballar juntament amb el moviment autonomista de Romanya Rumagna.

## Objectius

Els objectius es resumeixen en 12 punts que, bàsicament són:
* Autogovern per a l'Emília, dret a l'Autodeterminació
* Protecció de la llengua i cultura emilianes
* Millora del model socioeconòmic per al desenvolupament de l'Emília
* Creació d'un sistema sanitari a nivell emilià
* Privatització de les empreses públiques que no funcionin prou bé, amb ofertes públiques per tal que els ciutadans s'hi puguin involucrar
* Organització de la solidaritat a nivell emilià
* Organització del mercat laboral seguint el model holandès
* Reforma del sistema policial
* Regulació de la immigració i integració dels immigrants a l'Emília
* Obtenció de més llibertats individuals pel que fa a drets com l'eutanàsia, el matrimoni homosexual…
* Major protecció del medi ambient i recursos naturals de l'Emília
* Creació d'una Europa dels Pobles i les Regions

## Enllaços externs

* http://utenti.lycos.it/libertaemiliana/english.htm Arxivat 2004-02-04 a Wayback Machine.
# Comptador intel·ligent

Un comptador intel·ligent (en anglès, Smart Meter) és un tipus de mesurador o comptador avançat (mesurador elèctric, d'aigua o de gas) que calcula el consum d'una forma més detallada que els comptadors convencionals. Aquests aparells també ofereixen la possibilitat de comunicar aquesta informació a través d'alguna xarxa a un centre de control de la companyia de serveis local, la qual pot utilitzar les dades a efectes de facturació o seguiment. Així mateix alguns tenen la capacitat d'interrompre el subministrament en cas que no s'hagi realitzat el pagament pel servei.

## Visió general

Quan parlem de "comptador intel·ligent" sovint ens referim a un mesurador d'electricitat, però també pot significar un dispositiu que mesura el consum de gas natural o d'aigua. Comptadors similars, normalment denominats comptadors d'interval o temps d'ús, han existit des de fa temps, però els "comptadors intel·ligents" normalment impliquen sensors en temps real connectats a una central, amb notificacions d'interrupció del servei i control de qualitat. Aquestes característiques addicionals són més que una simple lectura automàtica del comptador.

## Vegeu també

* Transició energètica
* Comptador elèctric
* Comptador d'aigua
* Comptador de gas

## Referències

* ↑ Federal Energy Regulatory Commission Assessment of Demand Response & Advanced Metering
* ↑ "Energy monitors: Smart meters and energy monitors explained", Which? (n.d.)

## Enllaços externs

* Endesa Educa: Smart Sensor (castellà)
* Comissió Electrotècnica Internacional (IEC)
# Leucofris

Leucofris (en llatí Leucophrys, en grec antic Λευκόφρυς) era una ciutat de Cària a la plana del riu Meandre, a la riba d'un llac o llacuna d'aigua calenta potable, segons indica Xenofont.
Xenofont també diu que tenia un santuari dedicat a Àrtemis molt venerat, i Pausànias parla d'una estàtua d'Àrtemis Leucofrine que va veure a l'Acròpoli d'Atenes. El poeta Nicandre de Claros va parlar de la ciutat, i deia que era famosa per les seves roses.
Leucofris era també l'antic nom de Tenedos.

## Referències

* ↑ Smith, William (ed.). «Leucophrys». Dictionary of Greek and Roman Geography (1854). [Consulta: 6 juliol 2021].
# Leucoides (arna)

Leucoides és un gènere d'arnes de la família Crambidae. Conté només una espècie, Leucoides fuscicostalis, que es troba a Sri Lanka.

## Referències

* ↑ «GlobIZ search» (en anglès). Global Information System on Pyraloidea.
* ↑ Hampson, G. F. (1896). The Fauna of British India, Including Ceylon and Burma. Moths Volume IV. Taylor and Francis – via Biodiversity Heritage Library.
# Leucogephyra

Leucogephyra és un gènere monotípic d'arnes de la família Crambidae descrit per William Warren el 1896. Conté només una espècie, Leucogephyra semifascialis, descrita pel mateix autor el mateix any, que es troba a Assam, Índia.

## Referències

* ↑ «GlobIZ search». Global Information System on Pyraloidea.
* ↑ Beccaloni, G.; Scoble, M.; Kitching, I.; Simonsen, T.; Robinson, G.; Pitkin, B.; Hine, A.; Lyal, C., eds. (2003). "Ambia semifascialis". The Global Lepidoptera Names Index. Natural History Museum
# Leopold Gmelin

Leopold Gmelin (Göttingen, Alemanya, 2 d'agost de 1788 – Heidelberg, Alemanya, 13 d'abril de 1853), va ser un químic alemany.
Gmelin era el fill de Johann Friedrich Gmelin. Estudià medicina i química a Göttingen, Tübingen i Viena, i el 1813 passà a ser lector a Heidelberg, i el 1817 professor de química i medicina. Promocionà l'aprenentatge del jove Friedrich Wöhler. Va ser l'autor d'un important llibre escolar de química i el descobridor del ferricianur de potassi.

## Referències

* ↑ Asimov, Isaac. «Gmelin, Leopold». A: Enciclopedia biográfica de ciencia y tecnología : la vida y la obra de 1197 grandes científicos desde la antigüedad hasta nuestros dias (en castellà). Nueva edición revisada. Madrid: Ediciones de la Revista de Occidente, 1973, p. 222. ISBN 8429270043.
* Aquest article incorpora text d'una publicació que es troba en domini públic: Chisholm, Hugh. Encyclopædia Britannica (edició de 1911) (en anglès). 11a ed. Cambridge University Press, 1911.
* Bernd Wöbke «Das Portrait: Leopold Gmelin (1788-1853)». Chemie in unserer Zeit, 22, 6, 1988, pàg. 208–216. DOI: 10.1002/ciuz.19880220605.

## Enllaços externs

* Who Named It biography
# Leopold Eugen Měchura

Leopold Eugen Měchura (Praga, 2 de febrer de 1804 - Otín, 11 de febrer de 1870) va ser un compositor txec.
Měchura va estudiar dret a la Universitat Carolina de Praga, a més de piano i teoria musical. Després es va traslladar a Otín, començant el seu servei com a justícia de la ciutat a Klatovy. Allà va continuar actuant, tant en privat com en públic, a més de compondre. Va compondre moltes peces vocals i també va escriure música eclesiàstica; les seves òperes prenien textos en txec o en alemany. L'obra més coneguda de Měchura va ser l'òpera Marie Potocká, extreta d'un poema d'Aleksandr Puixkin, que es va estrenar pòstumament el 1871 al Teatre Nacional de Praga sota la batuta de Bedřich Smetana.

## Referències

* ↑ Stapleton, Karl (2001). "Měchura, Leopold". A Root, Deane L. (ed.). El Diccionari de música i músics de New Grove . Oxford University Press.(...)
# Lawrence Durrell

Lawrence Durrell (27 de febrer de 1912 - 7 de novembre de 1990) va ser un escriptor conegut per les seves cròniques de viatges i per la tetralogia de novel·les El quartet d'Alexandria, en què es narra una mateixa història des de diferents punts de vista. Va treballar també com a periodista i agregat cultural britànic. El seu germà és Gerald Durrell, naturalista i autor d'una trilogia on explica l'estada de la família a Corfú, a finals dels anys trenta. Lawrence va casar-se quatre vegades i entre les seves amants destaca Anaïs Nin.
El seu estil barreja influències declarades de Konstandinos Petru Kavafis, la tècnica compositiva oriental (la seva família tenia arrels índies) i la tradició clàssica anglesa. Descriu un món sensualista, proper al decadentisme, en què predominen l'amor i la malenconia.

## Obres més rellevants

* Pied Piper of Lovers
* The Alexandria Quartet, 1962 (en català: El quartet d'Alexandria, Ed. Proa, Barcelona)
** Justine, 1957
** Balthazar, 1958
** Mountolive, 1958
** Clea, 1960
* The Revolt of Aphrodite, 1974
** Tunc, 1968
** Nunquam, 1970
* The Avignon Quintet, 1992
** Monsieur, 1974
** Livia, 1978
** Constance, 1982
** Sebastian, 1983
** Quinx, 1985
* The Greek Islands
* Transition: Poems
* Sappho: A Play in Verse
# Concentració Republicana

Concentració Republicana va ser una candidatura republicana de centre de les Illes Balears que es va presentar a les eleccions generals de juny de 1931, presentant Antoni Pou Reus com a candidat.
La candidatura va obtenir 10.891 vots i no va aconseguir cap escó. Pocs mesos després, l'octubre de 1931 es va presentar a les eleccions complementàries per ocupar un escó a Madrid. En les condicions provocades pel triomf republicà, va rebre un cert suport dels sectors de la dreta tradicional, enquadrats encara dins la xarxa caciquista insular. Amb tot i això aquest suport va ser insuficient i els resultats globals de les Balears donaren com a guanyador Francesc Carreras, que representava la coalició republicano-socialista.

## Referències

* ↑ «Concentració Republicana». A: Dolç i Dolç, Miquel (coord.). Gran Enciclopèdia de Mallorca. Volum 4. Palma: Promomallorca, p. 21. ISBN 84-8661702-2.
# Concentració (desambiguació)

«concentració» té aquests significats:
* Economia: Concentració del capital.
* Psicologia: Concentració (psicologia) o control de l'atenció, selecció de determinats estímuls de l'exterior en el moment de la percepció.
* Química:
** Concentració, magnitud física que expressa la quantitat d'un element o d'un compost que es troba mesclada amb una altra.
** Concentració percentual en volum, mesura de la concentració d'una espècie química en una dissolució.
* Sociologia: Camp de concentració, instal·lació destinada al confinament de persones.
# Clàssica de Sant Sebastià 2015

La Clàssica de Sant Sebastià 2015 va ser la 35a edició de la Clàssica de Sant Sebastià i es va disputar el dissabte 1 d'agost de 2015 a Euskadi sobre un recorregut de 219 quilòmetres. La cursa començà i acabà a Sant Sebastià i era la dinovena prova de l'UCI World Tour 2015.
El vencedor final fou l'australià Adam Yates (Orica-GreenEDGE) que es presentà en solitari a l'arribada amb 15" sobre un grup en què hi havia bona part dels principals favorits a la victòria final. Philippe Gilbert (BMC Racing Team) i Alejandro Valverde (Movistar Team) completaren el podi. Amb la tercera posició Valverde reforça el liderat de l'UCI World Tour 2015.

## Equips

19 equips participen en aquesta edició de la Clàssica de Sant Sebastià, els 17 equips World Tour i dos equips continentals professionals: Caja Rural-Seguros RGA i Cofidis.
| Núm. | Codi | Equip |
| 1-8 | MOV | Movistar Team |
| 11-18 | KAT | Team Katusha |
| 21-28 | SKY | Team Sky |
| 31-38 | EQS | Etixx-Quick Step |
| 41-48 | TCS | Team Tinkoff-Saxo |
| 51-58 | AST | Astana Qazaqstan Team |
| 61-68 | BMC | BMC Racing Team |
| 71-78 | OGE | Orica-GreenEDGE |
| 81-88 | LAM | Lampre-Merida |
| 91-98 | ALM | AG2R La Mondiale |
| Núm. | Codi | Equip |
| 101-108 | FDJ | FDJ |
| 111-118 | LTS | Lotto Soudal |
| 121-128 | TFR | Trek Factory Racing |
| 131-138 | TGA | Team Giant-Alpecin |
| 141-148 | TGC | Cannondale-Garmin |
| 151-158 | TLJ | Team LottoNL-Jumbo |
| 161-168 | IAM | IAM Cycling |
| 171-178 | CJR | Caja Rural-Seguros RGA |
| 181-188 | COF | Cofidis |

## Classificació final

| | Ciclista | Equip | Temps | UCI World Tour Punts |
| 1 | Adam Yates (GBR) | Orica-GreenEDGE | 5h 30' 24" | 80 |
| 2 | Philippe Gilbert (BEL) | BMC Racing Team | + 15" | 60 |
| 3 | Alejandro Valverde (ESP) | Movistar Team | + 15" | 50 |
| 4 | Daniel Moreno (ESP) | Team Katusha | + 15" | 40 |
| 5 | Joaquim Rodríguez (CAT) | Team Katusha | + 15" | 30 |
| 6 | Bauke Mollema (NED) | Trek Factory Racing | + 15" | 22 |
| 7 | Daniel Martin (IRL) | Cannondale-Garmin | + 15" | 14 |
| 8 | Julian Alaphilippe (FRA) | Etixx-Quick Step | + 15" | 10 |
| 9 | Warren Barguil (FRA) | Team Giant-Alpecin | + 15" | 6 |
| 10 | Rigoberto Urán (COL) | Etixx-Quick Step | + 15" | 2 |

## Referències

* ↑ Durán, Santi «Adam Yates se consagra en Donosti». El Mundo Deportivo, 01-08-2015 [Consulta: 2 agost 2015].
* ↑ EFE «Valverde refuerza su liderado en el UCI World Tour por delante de Froome». El Mundo Deportivo. EFE, 01-08-2015 [Consulta: 2 agost 2015].
* ↑ «2015 Clásica de San Sebastián Teams». Pro Cycling Stats. [Consulta: 28 juliol 2015].
* ↑ «Results Clasica Ciclista San Sebastian». Unió Ciclista Internacional. Infostrada Sports, 01-08-2015. [Consulta: 1r agost 2015].

## Enllaços externs

* Web oficial
# Clàssica de Sant Sebastià 2008

La Clàssica de Sant Sebastià 2008, 28a edició de la Clàssica de Sant Sebastià, és una cursa ciclista que es va disputar el 2 d'agost de 2008 a Euskadi, sent la 10a prova de l'UCI ProTour 2008.
Alejandro Valverde (Caisse d'Epargne) en fou el vencedor final, després de guanyar a l'esprint al rus Aleksandr Kólobnev (Team CSC-Saxo Bank) i l'italià Davide Rebellin (Gerolsteiner).

## Recorregut

El recorregut de l'edició del 2008 ha patit diversos canvis respecte a les edicions anteriors. L'ascensió de l'Alt de Meagas, situat entre l'Alt d'Orio i l'Alt d'Azkárate, ha estat substituïda per un port de segona categoria, l'Alt de Gárate, més curt (2,8 km enfront 4 km) però amb un pendent més gran (7,86% enfront 3,3%). L'Alt d'Udana, situat a mitja cursa, és el punt culminant de la prova. L'Alt de Jaizkibel, de primera categoria, és la principal dificultat d'aquesta edició, i poc abans de l'arribada han de superar un nou port de muntanya, l'Alt d'Arkale (2a categoria).

## Classificació general

| Pos. | Ciclista | Equip | Temps |
| 1 | Alejandro Valverde | Caisse d'Epargne | 5h 29' 10" |
| 2 | Aleksandr Kólobnev | Team CSC | m. t. |
| 3 | Davide Rebellin | Gerolsteiner | m. t. |
| 4 | Paolo Bettini | Quick Step | m. t. |
| 5 | Franco Pellizotti | Liquigas | m. t. |
| 6 | Denís Ménxov | Rabobank | m. t. |
| 7 | Samuel Sánchez | Euskaltel-Euskadi | m. t. |
| 8 | Stéphane Goubert | Ag2r-La Mondiale | m. t. |
| 9 | Haimar Zubeldia | Euskaltel-Euskadi | + 2" |
| 10 | David Moncoutié | Cofidis | + 2" |

## Classificació individual de l'UCI ProTour 2008 després d'aquesta cursa

| Posició | Ciclista | Equip | Punts |
| 1 | Alejandro Valverde | Caisse d'Epargne | 123 |
| 2 | Damiano Cunego | Lampre | 104 |
| 3 | Andreas Klöden | Astana | 96 |
| 4 | Roman Kreuziger | Liquigas | 94 |
| 5 | Cadel Evans | Silence-Lotto | 85 |
| 6 | André Greipel | Columbia | 62 |
| 7 | Mikel Astarloza | Euskaltel-Euskadi | 60 |
| 8 | Alberto Contador | Astana | 58 |
| 9 | Thomas Dekker | Rabobank | 54 |
| 10 | Stijn Devolder | Quick Step | 50 |

## Notes

* ↑ Perfil de l'edició 2008, al web oficial de la cursa (castellà)
* ↑ Perfil de l'edició 2007, al web oficial de la cursa Arxivat 2014-08-13 a Wayback Machine. (castellà)
* ↑ Perfil de l'edició 2006, a Cyclingnews.com (anglès)
* ↑ «Classificació de l'UCI ProTour 2008 després de la Clàssica de Sant Sebastià, al web de l'UCI». Arxivat de l'original el 2008-11-13. [Consulta: 14 agost 2008].
# Liquadora

Una liquadora és un electrodomèstic utilitzat per a extreure el suc de les fruites i hortalisses per centrifugació, separant-lo dels components sòlids. Disposa de filtres que permeten d'obtenir un suc perfectament líquid, lliure de polpa. La seva alta potència la fa apta per extreure el suc de fruites i hortalisses en aparença poc sucoses com la poma i la pastanaga. És una centrifugadora d'ús domèstic.
Les preparacions són purament líquides, fent que sigui un electrodomèstic ideal per a preparar, entre altres coses, fruites i hortalisses liquades, sopes i smoothies.

## Descripció

Instal·lat dins de la base hi ha un motor elèctric que fa girar a altes revolucions una mena de pseudo-embut metàl·lic amb petits forats tallants (que es pot desmuntar per a netejar-lo).
Aquest pseudo-embut metàl·lic situat a l'interior, expulsa la polpa seca cap a un receptacle de plàstic transparent incorporat generalment en la part posterior de la base, mentre que es pot recollir el líquid que surt per un broquet situat al costat oposat.

## Història

La liquadora, poc coneguda al món anglosaxó, va ser inventada a finals del segle xx. Les primeres liquadores domèstiques es varen comercialitzar a partir dels anys 90 a França. A partir de llavors aquesta màquina es va popularitzar arreu d'altres països d'Europa.
L'ús domèstic de les liquadores s'ha divulgat recentment en consonància amb la preocupació creixent per consumir aliments frescos i no processats. La liquadora permet efectivament consumir sucs acabats d'esprémer que conserven intactes els nutrients de les fruites i hortalisses fresques, a diferència dels sucs venuts envasats.

## Ús

Les fruites i hortalisses s'introdueixen en trossos o senceres, segons la potència dels models, per una boca cilíndrica situada a la part alta de l'aparell.
Els ingredients introduïts dins del recipient són centrifugats a alta velocitat per l'embut metàl·lic. Aquesta alta velocitat de rotació aconsegueix exprémer els indredients extreient-ne el suc cap al broquet del costat de la base.

## Diferències amb batedora

* La liquadora només centrifuga a molt altes revolucions però no tritura com la batedora de vas, de fet com es pot veure a la fotografia no té ni les aspes que calen per a triturar
* En alguns països d'Amèrica Llatina, el terme liquadora es refereix a una batedora de vas. Aquesta permet efectivament liquar aliments tous per mitjà de la simple trituració però al barrejar la polpa i el suc, el resultat s'assembla més a un puré líquid. i serveix igualment per batre i barrejar, cosa que no pot fer una liquadora.

## Referències

* ↑ La liquadora no té res a veure amb la batedora de vas ni amb la batedora d'immersió o "minipimer"
* ↑ «Pastanaga liquada». Arxivat de l'original el 2010-12-29. [Consulta: 16 gener 2011].
# Les Saülls

Les Saülls és un indret del terme municipal de Conca de Dalt, a l'antic terme de Toralla i Serradell, al Pallars Jussà, en territori que havia estat del poble de Torallola.
Està situat a prop i al sud-est de Torallola, i una mica més lluny i al nord-oest de Sant Joan de Vinyafrescal. És a la dreta del barranc de Saülls i a l'esquerra del barranc de Santa Cecília, al nord de lo Corral.

## Enllaços externs

* Institut Cartogràfic de Catalunya